als_Latn dik_Latn sag_Latn
20.000 lekë për një tendë, arrestohen policët bashkiakë të Tiranës
Policia e Tiranës ka finalizuar mëngjesin e sotëm një operacion për arrestimin e tre punonjësve të Policisë Bashkiake të Tiranës pasi u konstatua se merrnin ryshfet.
Gjatë operacionit u arrestuan në flagrancë policët:
– Erjon Beca, 37 vjeç, banues në Tiranë, me detyrë përgjegjës grupi pranë Policisë Bashkiake Tiranë për kontrollin e territorit.
– B. M, 25 vjeçe, banuese në Tiranë, me detyrë punonjëse patrullës së Policisë Bashkiake Tiranë.
-Astrit Breshani, 47 vjeç, banues në Tiranë, me detyrë patrullë shërbimi në patrullën e Policisë Bashkiake Tiranë.
Policia e Tiranës bën me dije se arrestimi i këtyre shtetasve u bë pasi më datë 21.04.2017, rreth orës 16:00, në rrugën “Panorama” pranë ZVRPP, punonjësit e policisë bashkiake me automjetin e punës dyshohet t’i kanë marrë shtetasit J.M. një shumë prej 200 mijë lekësh të vjetra për lejimin e një tende (rrjetë mbrojtëse dielli) në një pikë lavazhi në qytetin e Tiranës.
Në cilësinë e provës materiale u sekuestruan:
-4 kartëmonedha, konkretisht 4 kartëmonedha me prerje 5.000 lekë të reja
-5 telefona celularë të markave të ndryshme.
Materialet iu kaluan Prokurorisë pranë Gjykatës së Shkallës së Parë Tiranë për veprën penale “Korrupsion aktiv të personave që ushtrojnë funksione publike i kryer në bashkëpunim”, parashikuar nga Neni 259 e 25 i Kodit Penal. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn